KAVAND

TÖÖVÕTULEPING nr …



Tarbijakaitse ja Tehnilise Järelevalve Amet, registrikood 70003218, asukoht Endla 10a, 10122 Tallinn, mida esindab põhimääruse alusel peadirektor Kristi Talving (edaspidi Tellija)
ja
…, registrikood …, asukoht …, mida esindab … (edaspidi Töövõtja), 

keda edaspidi nimetatakse üheskoos kui Pooled ja eraldi kui Pool, sõlmisid käesoleva töövõtulepingu (edaspidi Leping) alljärgnevas: 

1. Lepingu dokumendid
1.1. Lepingu dokumendid koosnevad käesolevast lepingust, lepingu lisadest ning lepingu võimalikest muudatustest, milles lepitakse kokku pärast lepingu allkirjastamist.
1.2. Lepingu allkirjastamise hetkel on sellel järgnevad lisad:
1.2.1. Lisa 1 - Tellija lähteülesanne 
1.2.2. Lisa 2 – Töövõtja pp.kk.aaaa pakkumus

2. Lepingu objekt ja tähtaeg 
2.1. Lepingu objekt on Tarbijakaitse ja Tehnilise Järelevalve Ameti 2023. aasta kampaania „Tark Tarbija“ jaoks loovmaterjali koostamine, sh kontseptsiooni ja visuaalse keele loomine, filmimine ja produtseerimine. Töövõtja kohustub Tellijale üle andma 4 Lepingule vastavat videot Poolte vahel kokkulepitud formaadis, mille igaühe pikkus on kuni 90 sekundit, koos digiplatvormidel jagatavate kujundusmaterjalidega (edaspidi Töö). 
2.2. Töö alla kuuluvad kõik Lepingu täitmiseks vajalikud materjalid, toimingud ja tööde tegemine või teenuste osutamine, mida ei ole eraldi nimetatud, kuid mis oma olemuselt kuuluvad Töö hulka ning on vajalikud lepinguliste kohustuste nõuetekohaseks täitmiseks.

3. Töö läbiviimise tingimused 
3.1. Tellija:
3.1.1. esitab Töövõtjale Töö teostamiseks vajalikud andmed ja informatsiooni või korraldab neile juurdepääsu;
3.1.2. teavitab Töövõtjat viivitamatult kirjalikku taasesitamist võimaldavas vormis kõikidest asjaoludest, mis võivad tingida Töös muudatuste tegemise;
3.1.3. võib vajadusel pöörduda kolmanda isiku poole sõltumatu eksperthinnangu saamiseks Töö kvaliteedi kohta.
3.2. Töövõtja:
3.2.1. esitab Töö kokkulepitud formaadis punktis 4.1 sätestatud tähtajaks Tellija kontaktisikule; 
3.2.2. teostab Töö professionaalselt ja nõuetekohaselt vastavalt Lepingu tingimustele, lähtudes Tellija poolt esitatud informatsioonist, juhistest ning lähteülesandest;
3.2.3. lubab Tellijal kontrollida Töö teostamise käiku ja esitab Tellija nõudmisel Töö teostamise kohta teavet;
3.2.4. kasutab Töö teostamisel oma töömeetodeid ja -vahendeid;
3.2.5. teavitab Tellijat viivitamatult võimalikust viivitusest Töö teostamisel, samuti  muudest asjaoludest, mis võivad mõjutada või takistada Lepingus sätestatud kohustuste täitmist või õiguste realiseerimist;
3.2.6. teostab Tellija poolt sätestatud tähtajaks Tellija poolt nõutud parandused või esitab uue Töö, kui Töö või selle osa ei vasta Lepingule ning Tellija on esitanud vastavasisulised pretensioonid vastavalt punktile 4.3.

4. [bookmark: _Hlk59529815]Töö üleandmine ja vastuvõtmine 
4.1. Töö Tellijale üleandmise tähtaeg on ...
4.2. Tellija vaatab Töövõtja poolt esitatud Töö üle 10 (kümne) tööpäeva jooksul arvates Töö esitamisest Tellijale. Kui Töö vastab käesoleva Lepingu tingimustele, võtab Tellija Töö vastu ning teavitab sellest e-kirja teel Töövõtja kontaktisikut. Juhul, kui Tellija ei ole esitanud Töövõtjale kirjalikke pretensioone 10 (kümne) tööpäeva jooksul arvates Töö Tellijale esitamise päevast, on Töövõtja õigustatud lugema Töö vastuvõetuks.
4.3. Juhul, kui Tellijal on pretensioone Töö kvaliteedi või Lepingu tingimustele vastavuse osas, teavitab ta sellest Töövõtjat e-kirja teel ning osutab konkreetsele puudusele Töös ja määrab mõistliku tähtaja puuduse kõrvaldamiseks või uue, Lepingu tingimustele vastava Töö esitamiseks. 
4.4. Tellija poolt vastuvõetud Töö on aluseks Töövõtjale arve esitamiseks.

5. Tasu suurus, väljamaksmise tähtaeg ja kord 
5.1. Tellija tasub Töövõtjale Lepingu tingimustele vastava Töö eest tasu summas … (summa sõnadega) eurot, millele lisandub käibemaks 20 (kakskümmend) %, kokku … (summa sõnadega) eurot.
5.2. Tellija tasub Töö eest pärast selle vastuvõtmist hiljemalt 21 (kahekümne ühe) kalendripäeva jooksul Töövõtja esitatud arve kättesaamisest arvates. Töövõtja esitab arve masintöödeldaval kujul vastavalt kehtivale e-arve standardile. Arvele märgitakse Tellija dokumendiregistris registreeritud Lepingu number ja Lepingus nimetatud Tellija kontaktisik. 
5.3. Punktis 5.1. sätestatud tasu on ainus Töövõtja tasu käesoleva Lepingu täitmise eest. Tellija ei aktsepteeri lisakulutusi, mille osas Pooled ei ole eelnevalt kirjalikult kokku leppinud. 

6. Autoriõigused 
6.1. Töövõtja poolt Töö teostamise käigus loodust tulenev intellektuaalne omand kuulub Tellijale.
6.2. Töövõtja loovutab Tellijale kõik Tööga seonduvad varalised õigused ning annab Tellijale ainulitsentsi Töö teostamise käigus loodu kasutamiseks all-litsentsi andmise õigusega kogu autoriõiguste kehtivuse ajaks, kasutusvajaduse ära langemiseni ning ilma territoriaalsete piiranguteta. 
6.3. Töövõtja kinnitab, et tal on õigus Tellijale varalised õigused üle anda ning temale teadaolevalt ei rikuta ühegi kolmanda isiku õigusi. Juhul, kui kolmas isik esitab Tellijale autoriõigustega seonduvaid nõudmisi, hüvitab Töövõtja Tellijale kõik sellistest nõudmistest tulenevad kahjud ja kulud. 
6.4. Tasu autoriõiguste eest sisaldub punktis 5.1 nimetatud tasus.

7. Vastutus 
7.1. Juhul, kui Tellijast mitteolenevatel põhjustel ei esita Töövõtja Tööd tähtaegselt, on Tellijal õigus nõuda Töövõtjalt leppetrahvi 0,5 (null koma viis) % lepingu p-s 5.1 nimetatud tasust iga viivitatud kalendripäeva eest. 
7.2. Juhul, kui Töövõtja rikub muid Lepingust tulenevaid kohustusi, on Tellijal õigus esitada nõue rikkumise kõrvaldamiseks, andes Töövõtjale rikkumise kõrvaldamiseks mõistliku tähtaja. Kui Töövõtja ei kõrvalda rikkumist ega sellega kaasnevaid tagajärgi Tellija poolt antud tähtaja jooksul, on Tellijal õigus nõuda Töövõtjalt leppetrahvi kuni 10 (kümme) % lepingu p-s 5.1 nimetatud tasust iga rikkumise kohta.
7.3. Leppetrahvi nõudmine ei välista Tellija õigust kasutada teisi seadusega ettenähtud õiguskaitsevahendeid, muu hulgas on Tellijal õigus nõuda Töövõtjalt Lepingu täitmist ja/või kahju hüvitamist osas, mida leppetrahv ei katnud. 
7.4. Tellijal on õigus leppetrahvi summa tasaarvestada Töövõtjale maksmisele kuuluva tasuga. 
7.5. Juhul, kui Töö mittevastavuse korral ei kõrvalda Töövõtja puudust ega esita uut, nõuetekohaselt teostatud Tööd punkti 4.3 kohaselt Tellija nimetatud tähtajaks, on Tellijal õigus nõuda punktis 7.2 nimetatud leppetrahvi ning lisaks leppetrahvi nõudele öelda Leping erakorraliselt üles. 
7.6. Lepinguliste summade tasumisega viivitamise korral on Poolel õigus nõuda hilinenud Poolelt viivist 0,15 (null koma viisteist) % kalendripäevas arvestatuna õigeaegselt tasumata summalt iga tasumisega viivitatud päeva eest. 
7.7. Lepingust tulenevate kohustuste täitmata jätmisega või mittenõuetekohase täitmisega teisele Poolele tekitatud otsese materiaalse kahju hüvitab kahju tekitanud Pool teise Poole nõudel. 
7.8. Lepingus sätestatud viiviste ja leppetrahvide tasumine ei vabasta Pooli muude õigusaktidest ja Lepingust tulenevate kohustuste täitmisest. 

8. Poolte kontaktisikud ja teabe vahetamine
8.1. Tellija kontaktisik Lepinguga seotud küsimustes, kellel on muu hulgas õigus kontrollida Töö täitmist ja võtta vastu Töö, on: Britt-Heleen Kandimaa, telefon 55616690, e-post: Britt-Heleen.Kandimaa@ttja.ee.
8.2. Töövõtja kontaktisik Lepinguga seotud küsimustes, kellel on muu hulgas õigus anda üle Töö, on: ees- ja perekonnanimi, telefon …, e-post: …
8.3. Informatiivsed teated võib edastada telefoni teel. Juhul, kui teate edastamisel on õiguslikud tagajärjed, peab teade olema edastatud kirjalikult Lepingus nimetatud postiaadressile või Poole esindaja poolt allkirjastatuna Lepingus nimetatud e-posti aadressile.  
8.4. Poole teade loetakse teise Poole poolt:
8.4.1. samal päeval kätte saaduks, kui teade on saadetud elektroonilisel teel kontaktisiku e-posti aadressile tööpäeval enne kella 16.00;
8.4.2. järgmisel tööpäeval, kui teade on saadetud elektroonilisel teel kontaktisiku e-posti aadressile tööpäeval pärast kella 16.00; 
8.4.3. 5 (viie) kalendripäeva möödudes alates tähitud kirja postitamisest, kui teade on saadetud tähitud kirjaga Lepingus näidatud aadressil.



9. Lepingu jõustumine, muutmine ja lõpetamine 
9.1. Leping jõustub selle viimase Poole poolt allkirjastamise päeval ja kehtib kuni Poolte poolt lepinguliste kohustuste nõuetekohase täitmiseni või Lepingu ennetähtaegse lõpetamiseni. 
9.2. Lepingut võib muuta üksnes Poolte kirjalikul kokkuleppel ja muudatused vormistatakse Lepingu lisana. Muudatused jõustuvad pärast viimase Poole poolt allkirjastamist või Poolte poolt muudatuses märgitud tähtajal. Lepingu muutmisel järgivad Pooled riigihangete seaduse §-s 123 sätestatud tingimusi. 
9.3. Poolte kontaktandmete muutumisest tuleb teist Poolt teavitada mõistliku aja jooksul. Kontaktandmete muutmist ei loeta Lepingu muutmiseks punkti 9.2 mõistes. 
9.4. Pooltel on õigus Leping erakorraliselt ilma etteteatamistähtajata üles öelda juhul, kui teine Pool rikub oluliselt Lepingust tulenevaid kohustusi, muu hulgas juhul, kui: 
9.4.1. Töövõtja ei ole Lepingu tingimustele mittevastava Töö esitamise korral Töö puudust kõrvaldanud või esitanud uut, Lepingule vastavat Tööd punkti 4.3 kohaselt nimetatud tähtaja jooksul;
9.4.2.  Tellija on viivituses punkti 5.2 kohaselt esitatud arve maksmisega vähemalt 30 (kolmkümmend) kalendripäeva;
9.4.3. esineb riigihangete seaduse §-s 124 nimetatud alus. 

10. Lõppsätted
10.1. Pooled ei tohi Lepingust tulenevaid õigusi ja kohustusi kolmandale isikule üle anda ilma teise Poole eelneva kirjaliku nõusolekuta. 
10.2. Lepingust tulenevad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlus Eesti Vabariigi õigusaktidega sätestatud korras. 
10.3. Lepinguga reguleerimata küsimustes juhinduvad pooled Eesti Vabariigis kehtivatest õigusaktidest.
10.4. Lepingu sisu on avalik teave, välja arvatud juhul, kui Töövõtja hiljemalt enne esimese Poole poolt Lepingu allkirjastamist teavitab Tellijat, et Leping sisaldab konfidentsiaalset teavet, koos vastava õigusliku alusega. Lepinguga seonduva konfidentsiaalse informatsiooni avaldamine kolmandale isikule on sellisel juhul lubatud vaid teise Poole eelneval kirjalikul nõusolekul. Lepingus sätestatud konfidentsiaalsusnõue ei laiene informatsiooni avaldamisel poole audiitoritele, advokaatidele ja pankadele ning juhtudel, kui pool on õigusaktidest tulenevalt kohustatud informatsiooni avaldama. 

	Tellija
	Töövõtja

	
	

	/allkirjastatud digitaalselt/
	/allkirjastatud digitaalselt/

	
	

	Kristi Talving
	…

	Peadirektor
	…



